एक लाख रुपए और एलईडी देने से इनकार करने पर तेजाब डाल महिला को प्लॉट में फेंका, पति नामजद
दहेजकी मांग पूरी होने पर पति ने भाई के साथ मिलकर प|ी पर तेजाब डाल दिया और बेहोशी की हालत में उसे मेहरबान इलाके में सुनसान जगह पर स्थित प्लॉट में फेंक कर फरार हो गया। पीड़िता का नाम रंजना देवी है। वह नामदेव कॉलोनी ताजपुर रोड की रहने वाली है। रंजना की किस्मत अच्छी थी कि मेहरबान इलाके की रहने वाली एक महिला सुनीता ने उसे प्लॉट में बेहोश पड़ी देख लिया। सुनीता ने गांव के सरपंच और थाना मेहरबान में सूचना देकर रंजना को सिविल हॉस्पिटल पहुंचाया। डॉक्टरों ने उसे भर्ती कर लिया। देर रात तक रंजना की हालत स्थिर बताई जा रही थी। थाना मेहरबान पुलिस ने रंजना के बयान पर उसके पति रवि पर इरादा कत्ल, तेजाब डालने और दहेज प्रताड़ना का मामला दर्ज कर लिया है। बताया जा रहा है कि पुलिस ने रवि को गिरफ्तार कर लिया है। हालांकि अभी इसकी पुष्टि नहीं की जा रही है। फतेहपुर यूपी के रहने वाले रंजना के पिता सूरभान ने बताया कि साल 2014 में उसने रंजना की शादी नामदेव कॉलोनी में रहने वाले रवि कुमार से की थी। शादी के कुछ समय बाद ही ससुराली रंजना को दहेज के लिए परेशान करने लगे। उसने कई बार मांगे पूरी भी कीं लेकिन ससुरालियों ने रंजना को परेशान करना बंद नहीं किया। तीन महीने पहले रंजना का बेटा हुआ जो विकलांग है। अब दामाद उससे एक लाख रुपए और एलईडी मांग रहा था, लेकिन उसने देने में असमर्थता जता दी। मंगलवार दोपहर दामाद ने उसे फोन कर बताया कि रंजना अपने तीन महीने के बेटे को पड़ोसी के पास छोड़ कर दवा लेने गई थी, लेकिन वापस नहीं लौटी। बुधवार उसने फोन किया तो दामाद ने फिर से यही जवाब दिया। परेशान होकर वीरवार को वह गांव से लुधियाना के लिए निकल पड़ा। ट्रेन में ही उसे किसी और नंबर से रंजना का फोन आया। उसने बताया कि पति और देवर ने उसे बंद करके रखा था। बुधवार रात उसे बुरी तरह मारपीट कर तेजाब डाल दिया। इसके बाद वह बेहोश हो गई। उसे होश आया तो वह एक सुनसान जगह पर खाली प्लॉट में पड़ी थी।
^रंजना ने हमें जो बयान दिए हैं उसके आधार पर पति रवि पर मामला दर्ज कर लिया है। देवर की भूमिका की जांच की जा रही है। अगर वह आरोपी पाया जाता है तो उसे भी मामले में नामजद किया जाएगा। -बलकारसिंह, एसएचओ थाना मेहरबान
hin_Deva hin_Deva hin_Deva